Aruküla vabatahtlik tuletõrjekomando ostis uue auto
#000000
HARRI ALJASMÄE sõnul on kõige tähtsam, et uus paakauto mahutab rohkem vett.
#000001
Masin mahutab 7000 liitrit vett.
#000002
Sel suvel soetas Aruküla vabatahtlike tuletõrjekomando Rootsist 1988. aasta Volvo tuletõrjeauto. Uus masin mahutab poole rohkem vett, kui senised nõukogudeaegsed autod.
#000003
Komando juht Harri Aljasmäe: „Uuemat paakautot oli vaja. Olime vist Eestis ainus vabatahtlike komando, kus siiani kasutatud ainult veneaegseid masinaid. Uuel autol on ka võimsam pump ja veekahur, iseasi, kui palju viimast vaja läheb.“
#000004
Uue auto kõrvale jääb Aruküla komandole üks vana masin. Teine läheb Raasiku komandole, kus oli seni üks tuletõrjeauto. Kuna uus masin on vanadest suurem ja kõrgem, tuli garaaži põrandat madalamaks teha.
#000006
Auto osteti oksjonilt. Selle hind oli 12 000 eurot ning samalaadseid masinaid kasutavad ka päästekomandod.
#000008
„Kui Kalesil oli põleng, siis poisid kibelesid küll uue autoga minema, aga selleks ajaks ei olnud veel vajalikud dokumendid vormistatud ja ei saanud sõita. Praegu on puudu vaid raadiosaatja,“ lausus Harri Aljasmäe.
#000011
Väljakutsete arv on vähenenud tema sõnul tänu sellele, et tulekahjude arv on kahanenud, võrreldes 10 aasta taguse ajaga. Kulupõlenguid, mis olid kunagi suur probleem, enam peaaegu pole. Inimesed on muutunud teadlikumaks ja trahvid suurenenud. Ka ei ole enam nii palju tulekahjusid vanades tühjades kolhoosihoonetes. Mõne nädala eest toimunud põleng Kalesil oli üle pika aja selline juhtum, kus tuli välja sõita korduvalt, sest seinaplaatide vahel olnud saepuru süttis uuesti. Arukülas on praegu 6 vabatahtlikku koolitatud tuletõrjujat, Raasikul 2.
#000012